Boland verander vier vir OP-botsing | Maroela Media
Die Bolandse hoofafrigter, Randall Modiba, het vier veranderings aan die opdrafspan wat die Suidwestelike Distrikte geklop het, aangebring vir sy kragmeting Saterdag in die Supersportreeks teen die Oostelike Provinsie in Port Elizabeth.
Voorlangs vervang die stut Arnout Malherbe vir Linda Thwala, wat ʼn skouerbesering opgedoen het; en die slot Dylan Pieterse vir Marlyn Williams, wat ʼn stamp teen die kop gekry het.
In die agterlyn het Charles Mayeza eweneens ʼn skouer beseer, en word hy deur Logan Basson vervang, wat kante met Sergio Torrens ruil.
Die skrumskakel Vian van der Watt trou Saterdag en word deur Jovelan de Koker vervang.
Daar is ʼn hele paar nuwe gesigte op die bank.
15. Divan Nel, 14. Sergio Torrens, 13. Alcino Izaacs, 12. Christopher Bosch, 11. Logan Basson, 10. Adriaan Carelse, 9. Jovelian de Koker, 8. Zandré Jordaan (kaptein), 7. Wayne Wilschut (onderkaptein), 6. Kenan Cronjé, 5. Rinus Bothma, 4. Dylan Pieterse, 3. Clinton Theron, 2. Clemen Lewis, 1. Arnout Malherbe. Bank: 16. Chadley Wenn, 17. Mzuvukile Sofisa, 18. Yves Bashiya, 19. Gareth Cilliers, 20. Frederick Muller, 21. Gerrit van Wyk, 22. Edwin Sass.